[pic] | EUROOPAN YHTEISÖJEN KOMISSIO | Bryssel 26.9.2006 SEK(2006) 1176 lopullinen OIKAISUKIRJELMÄ NRO 2 VUODEN 2007 ALUSTAVAAN TALOUSARVIOESITYKSEEN YLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III – Komissio (komission esittämä) OIKAISUKIRJELMÄ NRO 2VUODEN 2007 ALUSTAVAAN TALOUSARVIOESITYKSEEN YLEINEN TULOTAULUKKOTULO- JA MENOTAULUKKO PÄÄLUOKITTAINPääluokka III – Komissio Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 34 artiklan, ja esittää budjettivallan käyttäjälle oikaisukirjelmän nro 2 vuoden 2007 alustavaan talousarvioesitykseen jäljempänä esitettyjen perustelujen mukaisesti. Sisällys 1. Johdanto 4 2. Euroopan globalisaatiorahasto (EGR) 6 3. Irlannin kansainvälinen rahasto 2007–2010 7 4. Yhteisön taloudellisten etujen suojaaminen (Herkules) 8 5. Uudesta monivuotisesta rahoituskehyksestä aiheutuvat muutokset 8 6. Rakenne- ja koheesiorahastot ja Euroopan kalatalousrahasto 9 7. Yhteinen tutkimuskeskus (YTK) 11 8. Kirjanpitojärjestelmän uudistamisesta aiheutuvat oikaisut 12 8.1. Kassanhallintamenojen rahoittaminen 12 8.2. Uuden budjettikohdan 21 01 04 10 luominen – EKR:n rahoitusosuus yhteisiin hallinnollisiin tukimenoihin 13 9. Euroopan investointirahasto 14 10. Euroopan sosiaalialan kansalaisjärjestöjen foorumi 14 11. Sveitsin valaliiton osallistuminen yhteisön ohjelmiin 14 YHTEENVETOTAULUKKO RAHOITUSKEHYKSEN OTSAKKEITTAIN 15 YLEINEN TULOTAULUKKO TULO- JA MENOTAULUKKO PÄÄLUOKITTAIN Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD -järjestelmän välityksellä. Yleisen tulotaulukon ja pääluokittain esitetyn tulo- ja menotaulukon englanninkielinen toisinto esitetään tämän asiakirjan talousarvioliitteenä. PERUSTELUT 1. JOHDANTO Vuoden 2007 alustavan talousarvioesityksen (ATE 2007) muutokset, jotka sisältyvät oikaisukirjelmään nro 2 (OK 2), voidaan jakaa niihin muutoksiin, joilla on nettovaikutus talousarvioon, sekä selvitysosaa koskeviin ja muihin puhtaasti teknisiin korjauksiin. Muutokset, joilla on nettovaikutus, ovat seuraavat: - Euroopan globalisaatiorahaston (EGR) perustamisen rahoitusvaikutukset on otettava huomioon Euroopan parlamentin, neuvoston ja komission välillä 17. toukokuuta 2006 talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen mukaisesti. Yhteensä 500 miljoonan euron maksusitoumusmäärärahat otetaan sen vuoksi varaukseen. - Koska uutta neuvoston asetusta yhteisön rahoitustuesta Irlannin kansainväliselle rahastolle ei ole vielä hyväksytty, komissio ehdottaa, että 15 miljoonan euron maksusitoumusmäärärahat otetaan varaukseen. - Komissio teki 28. kesäkuuta 2006 ehdotuksen päätökseksi, jolla muutetaan Euroopan parlamentin ja neuvoston päätöstä N:o 804/2004/EY yhteisön tukiohjelman perustamisesta yhteisön taloudellisten etujen suojaamiseksi toteutettavien toimien tukemiseksi ja jatketaan sen voimassaoloa (Herkules II -ohjelma). Ehdotuksen pohjalta komissio esittää, että ohjelmaa varten varaukseen otettuja maksusitoumusmäärärahoja lisätään 6 miljoonaa euroa ja maksumäärärahoja 4,4 miljoonaa euroa. - Muutokset, jotka kuvastavat otsakkeen 1b eri osioiden vaihtelua hyväksytyissä oikeusperustoissa suhteessa vastaaviin kokonaismäärärahoihin, jotka olivat tiedossa kun vuoden 2007 alustavaa talousarvioesitystä laadittiin. Otsakkeen 1b rahoitusosuus Euroopan naapuruuspoliittiseen kumppanuusvälineeseen on nyt sisällytetty talousarvioon. Maksusitoumusmäärärahojen osalta nettovaikutus on nolla, mutta maksumäärärahoja lisätään 8,4 miljoonalla eurolla. Samantyyppisiä muutoksia, jotka kuvastavat lähentymisalueiden ja muiden kuin lähentymisalueiden kokonaisrahoituksen vaihtelua, on tehty Euroopan kalatalousrahaston osalta. Tosin tässä tapauksessa muutoksilla ei ole vaikutusta maksusitoumus- ja maksumäärärahoihin. Mainituissa muutoksissa on siis kyse lähinnä maksusitoumusmäärärahoista, jotka otetaan varaukseen (500 miljoonaa euroa EGR:a, 15 miljoonaa euroa Irlannin kansainvälistä rahastoa ja 6 miljoonaa euroa Herkules II -ohjelmaa varten otsakkeessa 1a). Maksumäärärahojen osalta 4,4 miljoonaa euroa Herkules II -ohjelman määrärahoja otetaan varaukseen otsakkeessa 1a. Lisäksi otsakkeen 1b maksumäärärahoihin pyydetään 8,4 miljoonan euron lisäystä. Muut muutokset ovat luonteeltaan teknisiä ja liittyvät lähinnä selvitysosan päivittämiseen: - Selvitysosaa muutetaan vastaamaan komission 24. toukokuuta 2006 hyväksymää tarkistettua säädöskokonaisuutta. Muutetut säädökset vastaavat uuden monivuotisen rahoituskehyksen puitteissa menoille asetettuja vuotuisia ylärajoja. - Rakennerahastoja ja Euroopan kalatalousrahastoa koskevissa muutoksissa otetaan huomioon säädösten hyväksyminen. - Jotta voidaan varmistaa, että komission koko henkilöstöön sovelletaan samoja ylennyskriteerejä, yhteisen tutkimuskeskuksen henkilöstötaulukkoon ehdotetaan muutoksia. - Kirjanpitojärjestelmän nykyaikaistamisen johdosta on myös tarpeen tehdä ehdotus kahden uuden budjettikohdan luomiseksi, joihin merkitään ”p.m.”: 27 01 12 02 ”Kassanhallintamenojen rahoittaminen” ja 21 01 04 10 ”EKR:n rahoitusosuus yhteisiin hallinnollisiin tukimenoihin”. Budjettikohdat mainittiin jo alustavassa lisätalousarvioesityksessä nro 5/2006. - Tekeillä oleva Euroopan investointirahaston pääomakorotusta koskeva säädösehdotus edellyttää, että menopuolen alamomentin 01 04 09 01 ”Merkitystä pääomasta maksettujen osien käyttöönasettaminen” ja tulopuolen momentin 850 ”Euroopan investointirahaston maksamat osingot” selvitysosia päivitetään. - Tekninen korjaus on välttämätön, jotta momentti 04 04 09 ”Tuki Euroopan sosiaalialan kansalaisjärjestöjen foorumin juokseviin kustannuksiin” voidaan rahoittaa uuden monivuotisen rahoituskehyksen otsakkeesta 3b eikä otsakkeesta 1a, kuten alustavassa talousarvioesityksessä on esitetty. Tähän liittyen sekä maksusitoumusmäärärahoja että maksumäärärahoja on siirrettävä 620 000 euroa otsakkeesta 1a otsakkeeseen 3b. - Selvitysosaa olisi muutettava useiden yhteisön ohjelmien (yhteisön tilasto-ohjelma, elinikäistä oppimista koskeva ohjelma, nuorisotoimintaohjelma, Media-ohjelma, Euroopan ympäristökeskus) osalta, jotta se vastaisi Sveitsin valaliiton osallistumisesta tehtyä sopimusta. Komissio haluaa tällä oikaisukirjelmällä kiinnittää Euroopan parlamentin ja neuvoston huomion siihen, millaisia seurauksia eräiden ulkoisia toimia koskevien uusien oikeusperustojen hyväksymisen viivästymisellä saattaisi olla. Sama koskee ehdotettuja korjaavia toimia, jotka on mahdollisesti toteutettava ennen uusien oikeusperustojen voimaantuloa. Samassa yhteydessä kun käytiin neuvotteluja toimielinten sopimuksesta talousarviota koskevasta kurinalaisuudesta ja moitteettomasta varainhoidosta, päästiin poliittiseen yhteisymmärrykseen tarvittavista uusista ohjelmista ja vastaavasta kokonaisrahoituksesta. Siitä huolimatta joidenkin ohjelmien oikeusperustoja ei ehkä hyväksytä vuoden 2006 loppuun mennessä. Tämä tarkoittaisi oikeudellisen tyhjiön muodostumista varsinkin niiden käynnissä olevien ohjelmien kohdalla, jotka päättyvät vuoden 2006 lopussa ja jotka on tarkoitus konsolidoida uusiin välineisiin. Komissio aikoo huolehtia siitä, että käynnissä olevat toimet voidaan saattaa asianmukaisesti loppuun ja että uusien ohjelmien valmistelutoimet saadaan käyntiin heti, kun vastaavat oikeusperustat hyväksytään. Hajauttamisen kohdalla komissio tukeutuu osittain tekniseen apuun ja hallinnolliseen tukeen, jotka rahoitetaan täytäntöönpantavana olevasta ohjelmasta (aiemmat BA-budjettikohdat). Jotta käynnissä olevia ohjelmia voidaan jatkaa sovitulla tavalla ja koska toimielinten sopimuksen yhteydessä päästiin poliittiseen sopuun uusista ohjelmista ja niiden kokonaisrahoituksesta, komissio aikoo edelleen merkitä ohjelmien täytäntöönpanon kannalta välttämättömän teknisen avun ja hallinnollisen tuen kustannukset kyseisille ohjelmille. Näin tehdään myös siinä tapauksessa, että uusien oikeusperustojen lopullista hyväksymistä edeltää siirtymävaihe. 2. EUROOPAN GLOBALISAATIORAHASTO (EGR) Euroopan globalisaatiorahaston muodostamisesta määrätään toimielinten sopimuksen 28 kohdassa: ”Globalisaatioon mukautumista tukevasta eurooppalaisesta rahastosta on tarkoitus tarjota lisätukea työntekijöille, jotka kärsivät maailmankaupassa tapahtuneiden suurten rakennemuutosten seurauksista, ja auttaa kyseisiä työntekijöitä pääsemään takaisin työmarkkinoille. Rahaston varojen vuosittainen enimmäismäärä on 500 miljoonaa euroa (nykyhintoina), joka voidaan ottaa edellisen vuoden kokonaismenojen enimmäismäärään nähden jäljellä olevasta liikkumavarasta ja/tai kahden edellisen vuoden aikana peruutetuista maksusitoumusmäärärahoista, lukuun ottamatta rahoituskehyksen otsakkeeseen 1 B liittyviä tällaisia määrärahoja. Määrärahat otetaan Euroopan unionin yleiseen talousarvioon varauksena tavanomaisessa talousarviomenettelyssä heti kun komissio on yksilöinyt riittävät liikkumavarat ja/tai peruuttanut määrärahat toisen alakohdan mukaisesti. (…) Vastaavat maksusitoumusmäärärahat otetaan talousarvioon asianomaiseen budjettikohtaan tarvittaessa ylittämällä liitteessä I vahvistetut enimmäismäärät.” Tämän johdosta komissio ehdottaa, että alustavaan talousarvioesitykseen luodaan uusi momentti 40 02 43 ”Varaus Euroopan globalisaatiorahastoa varten”, johon osoitetaan suurin mahdollinen määrä maksusitoumusmäärärahoja eli 500 miljoonaa euroa. Itse asiassa, kuten seuraavista tiedoista käy ilmi, käytettävissä oleva liikkumavara on suurempi kuin 500 miljoonaa euroa: - Varainhoitovuoden 2006 kokonaismenojen enimmäismäärään sisältyvä liikkumavara on 2 504 090 676 euroa eli kaikkien maksusitoumusmäärärahojen (121 190 909 324 euroa) ja rahoitusnäkymissä vuodeksi 2006 asetetun enimmäismäärän (123 695 000 000 euroa) ero. - Peruutetut maksusitoumusmäärärahat, jotka mainitaan Euroopan yhteisöjen alustavassa tilinpäätöksessä varainhoitovuodelta 2005 (otsakkeen 1b määrärahoja lukuun ottamatta), ovat yhteensä 612 430 585,24 euroa[2]. Maksumäärärahojen tarve määritetään samalla, kun komissio esittää budjettivallan käyttäjälle ehdotuksen Euroopan globalisaatiorahaston varojen käyttöönottamisesta ja kyseiseen budjettikohtaan (04 05 01) tehtävästä siirrosta. Sen tähden budjettikohtaan merkitään tässä vaiheessa maksumäärärahojen kohdalle ”p.m.”. Lisätalousarvio tarvitaan vain siinä tapauksessa, että maksumäärärahojen siirto joko osastosta 04 tai jostakin toisesta osastosta Euroopan globalisaatiorahastoon ei onnistu. 3. IRLANNIN KANSAINVÄLINEN RAHASTO 2007–2010 Irlannin kansainvälinen rahasto perustettiin vuonna 1986 Ison-Britannian ja Irlannin välillä 15. marraskuuta 1985 tehdyn sopimuksen 10 artiklan a kohdan täytäntöönpanoa varten. "Kyseisen kohdan mukaan molemmat hallitukset tekevät yhteistyötä edistääkseen taloudellista ja sosiaalista kehitystä Irlannin molemmissa osissa niillä alueilla, jotka ovat eniten kärsineet viime vuosien epävakaiden olojen seurauksista, sekä harkitsevat mahdollisuutta kansainvälisen tuen takaamiseksi tälle työlle." Rahaston tavoitteet ovat taloudellisen ja sosiaalisen kehityksen edistäminen sekä tasavaltalaisten ja unionistien välisten yhteyksien, vuoropuhelun ja sovinnon rohkaiseminen kaikkialla Irlannissa. Rauhan ja sovinnon tukeminen taloudellisen ja sosiaalisen kehityksen avulla on pitkä prosessi. Irlannin kansainvälinen rahasto on väline tämän tavoitteen saavuttamiseksi, ja se täydentää toimia, joita toteutetaan EU:n tukiohjelmista rauhan ja sovinnon aikaansaamiseksi Pohjois-Irlannissa ja Irlannin raja-alueiden kreivikunnissa (Peace I -ohjelma 1995–1999, Peace II -ohjelma 2000–2006 ja Peace III -ohjelma 2007–2013)[3]. Kyseiset tukiohjelmat on perustettu rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 mukaisesti. Yhteisö on antanut rahastolle rahoitustukea vuodesta 1989. Yhteisön rahoitustuesta Irlannin kansainväliselle rahastolle 24 päivänä tammikuuta 2005 annetun neuvoston asetuksen (EY) N:o 177/2005 mukaisesti varainhoitovuosina 2005 ja 2006 EU:n talousarviosta sidottiin rahastoon 15 miljoonaa euroa vuodessa. Asetuksen voimassaolo päättyy 31. joulukuuta 2006. Koska rahastossa tajuttiin, ettei kansainvälinen tuki voi pysyä jatkuvasti yhtä korkealla tasolla, rahaston rakenteita ja painopistealueita tarkistettiin vuonna 2005 rahaston tehtävän määrittelemiseksi uudelleen uusien tietojen pohjalta. Samalla laadittiin toimintastrategia, jonka mukaan rahaston toiminta lakkautetaan vuonna 2010. Kyseinen Sharing this Space -toimintastrategia käynnistää rahaston viimeisen toimintakauden (2006–2010). Viimeisen kauden aikana rahaston toiminnassa keskitytään alueisiin, jotka tarvitsevat eniten apua, ja pyritään varmistamaan, että rahaston työn tulokset säilyvät pitkällä aikavälillä. Brysselissä 15. ja 16. joulukuuta 2005 kokoontunut Eurooppa-neuvosto kehotti komissiota toteuttamaan toimenpiteet, joiden tarkoituksena on jatkaa EU:n tukea rahastolle sen siirtyessä tärkeään viimeiseen vaiheeseen, joka päättyy vuonna 2010[4]. Edellä mainitun arvioinnin pohjalta on ehdotettu, että EU:n tuki rahastolle olisi vuosien 2007 ja 2010 välisenä aikana 15 miljoonaa euroa vuodessa eli yhteensä 60 miljoonaa euroa. Uudessa neuvoston asetuksessa olisi myös otettava huomioon seikat, jotka mainitaan rahastoa koskevassa komission kertomuksessa. Erityisesti olisi pyrittävä tavoitteita koskevan yhteisvaikutuksen ja koordinoinnin lisäämiseen rakennerahastojen tukitoimien kanssa. Rahastossa olisi asetettava etusijalle rajat ylittävät, yhteiskuntaryhmien väliset hankkeet, jotka täydentävät Peace-ohjelmasta kaudella 2006–2010 rahoitettavia toimia. 4. YHTEISÖN TALOUDELLISTEN ETUJEN SUOJAAMINEN (HERKULES) Huhtikuun 21 päivänä 2004 tehdyllä Euroopan parlamentin ja neuvoston päätöksellä N:o 804/2004/EY perustettiin yhteisön tukiohjelma yhteisön taloudellisten etujen suojaamiseksi toteutettavien toimien tukemiseksi (Herkules-ohjelma). Komissio teki 28. kesäkuuta 2006 ehdotuksen päätökseksi, joka koskee päätöksen N:o 804/2004/EY muuttamista ja sen voimassaolon jatkamista. Päätösehdotus toimitettiin budjettivallan käyttäjälle ja tilintarkastustuomioistuimelle (SEC(2006) 826). Sen tähden vuoden 2007 alustavaa talousarvioesitystä on nyt muutettava vastaamaan laajennettua ohjelmaa, josta on tarkoitus rahoittaa savukkeiden salakuljetuksen ja väärentämisen ehkäisemiseen liittyviä toimia. Lisäksi on tarkoitus laajentaa ohjelmaa niin, että se kattaa tietyt yhteisön ulkopuoliset maat. Vuoden 2007 alustavaan talousarvioesitykseen sisältyi 7,7 miljoonaa euroa maksusitoumusmäärärahoja, jotka oli otettu varaukseen budjettikohtaa 24 02 01 varten. Budjettikohdan maksumäärärahat olivat 4,62 miljoonaa euroa, ja lisäksi varaukseen oli otettu 1,98 miljoonaa euroa odottamaan tarkistetun päätöksen hyväksymistä. Ottaen huomioon ohjelman soveltamisalan laajentaminen ehdotetaan, että maksusitoumusmäärärahoja lisätään 6 miljoonalla eurolla ja maksumäärärahoja 4,4 miljoonalla eurolla, jotka otetaan varaukseen, kunnes oikeusperusta on hyväksytty. 5. UUDESTA MONIVUOTISESTA RAHOITUSKEHYKSESTÄ AIHEUTUVAT MUUTOKSET Tarkistettu säädöskokonaisuus, jonka komissio hyväksyi 24. toukokuuta ja joka vastaa uudessa rahoituskehyksessä menoille asetettuja vuotuisia ylärajoja, on vahvistettu uudessa toimielinten sopimuksessa. Sen johdosta on muutettava useiden budjettikohtien selvitysosia tai jopa budjettinimikkeistön eri otsakkeita. Tarkemmat tiedot löytyvät tämän oikaisukirjelmän talousarvioliitteestä. Maatalousmenojen osalta on kuitenkin otettava huomioon, että komissio ehdottaa myös menoluokituksen muuttamista siten, että seuraavat budjettikohdat siirrettäisiin ei-pakollisista menoista pakollisiin: 05 04 03 02 Kasvien ja eläinten perintöaines – Aiempien toimenpiteiden loppuun saattaminen, 05 07 01 05 Maataloussäädösten soveltamisen valvonta, 05 08 01 Maatalouden kirjanpidon tietoverkko, 05 08 02 Maatilojen rakennetta koskevien tietojen keruu, 05 08 03 Maatalouden tietojenkeruujärjestelmien uudelleenjärjestely, 05 08 07 Aikaisempien tiedotustoimien loppuunsaattaminen ja 05 08 08 Ulkopuolinen tutkimus neuvoston direktiivin 2000/36/EY vaikutuksista. Uudessa toimielinten sopimuksessa vahvistetaan, että Euroopan maatalouden tukirahastosta rahoitetut maatalousmenot on katsottava pakollisiksi menoiksi. Menot, joita maataloustukirahastosta voidaan rahoittaa, on lueteltu yhteisen maatalouspolitiikan rahoituksesta annetun neuvoston asetuksen 3 ja 5 artiklassa[5]. Kyseistä asetusta sovelletaan 1. päivästä tammikuuta 2007. Toisin kuin aiemmin voimassa olleen asetuksen mukaan, lisätoimenpiteitä voidaan rahoittaa EMOTR:sta. Sen tähden kyseisiin toimenpiteisiin liittyvät budjettikohdat, jotka rahoitettiin aiemmin rahoitusnäkymien otsakkeesta 3, olisi katsottava pakollisiksi menoiksi. 6. RAKENNE- JA KOHEESIORAHASTOT JA EUROOPAN KALATALOUSRAHASTO Rakenne- ja koheesiorahastojen uusi oikeusperusta muuttaa määrärahojen jakautumista eräiden otsakkeen 1b osioiden kesken, joten alustavaa talousarvioesitystä on mukautettava vastaavasti. Otsakkeesta 1b Euroopan naapuruuspoliittiseen kumppanuusvälineeseen (ENPI, Rajat ylittävä yhteistyö) tarkoitettu rahoitus on nyt määritetty, ja Euroopan aluekehitysrahaston (EAKR) budjettikohdasta ”Euroopan alueiden välinen yhteistyö” tehdään vastaava siirto ENPI:n budjettikohtaan. Otsakkeen 1b maksusitoumusmäärärahojen kokonaismäärä ei muutu. Lisäksi tehdään useita teknisiä korjauksia. Euroopan kalatalousrahaston osalta painopiste siirtyy kohdasta ”Lähentymistavoitealueet” kohtaan ”Muut kuin lähentymistavoitealueet”. Muutos kuvastaa viimeksi tehtyä sopimusta lähentymistavoitealueiden ja muiden kuin lähentymistavoitealueiden jakautumisesta. Muutokset esitetään tiivistettynä seuraavassa taulukossa. Niitä kuvataan tarkemmin jäljempänä. ATE 2007 | OK nro 2/2007 | Muutos | MSM | MM | MSM | MM | MSM | MM | Euroopan kalatalousrahasto (EKTR) - Lähentymistavoitealueet | 11 06 12 | 425 522 172 | 227 778 312 | 425 295 599 | 227 668 652 | -226 573 | -109 660 | Euroopan kalatalousrahasto (EKTR) - Muut kuin lähentymistavoitealueet | 11 06 13 | 141 368 451 | 73 568 120 | 141 595 024 | 73 677 780 | 226 573 | 109 660 | OTSAKE 2, nettomuutos | 0 | 0 | Koheesiorahasto | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 | Koheesiorahasto, nettomuutos | 4 544 303 | 1 112 169 | EAKR - Lähentyminen | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 | EAKR - Alueellinen kilpailukyky | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 | EAKR - Euroopan alueiden välinen yhteistyö | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12 753 208 | EAKR - Operatiivinen tekninen apu | 13 03 20 | 55 056 904 | 22 022 762 | 54 869 515 | 21 947 806 | -187 389 | -74 956 | Rajat ylittävä yhteistyö – rahoitus otsakkeesta 1b | 19 08 02 02 | p.m. | p.m. | 47 579 371 | 20 000 000 | 47 579 371 | 20 000 000 | ESR - Lähentyminen | 04 02 17 | 7 416 571 011 | 1 092 393 287 | 7 403 245 207 | 1 089 889 685 | -13 325 804 | -2 503 602 | ESR - Alueellinen kilpailukyky | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 | ESR - Operatiivinen tekninen apu (2007–2013) | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 | Rakennerahastot, nettomuutos | -4 544 303 | 7 325 701 | OTSAKE 1b, nettomuutos | 0 | 8 437 870 | Rakenne- ja koheesiorahastojen maksusitoumusmäärärahoja on mukautettu vahvistetun oikeusperustan lopullisten lukujen mukaisesti. Kaikkiaan koheesiorahaston lisäys on 4,544 miljoonaa euroa ja rakennerahastojen vähennys 4,544 miljoonaa euroa. Rakennerahastojen sisällä määrärahoja vähennetään tavoitteen ”Lähentyminen” osalta ja lisätään tavoitteen ”Alueellinen kilpailukyky” osalta. Maksusitoumusmäärärahat vähenevät myös tavoitteen ”Alueiden välinen yhteistyö” osalta. Otsakkeesta 1b on osoitettu Euroopan naapuruuspoliittiseen kumppanuusvälineeseen (ENPI, Rajat ylittävä yhteistyö) yhteensä 47,579 miljoonaa euroa. Kyseisen rahoituksen osalta on tehty määrärahasiirto vähentämällä määrärahoja kohdasta ”EAKR – Euroopan alueiden välinen yhteistyö” ja lisäämällä vastaavasti määrärahoja kohtaan ”Rajat ylittävä yhteistyö (ENPI)”. Tekniseen apuun osoitetut määrärahat ovat jonkin verran pienemmät alustavaan talousarvioesitykseen verrattuna. Määrärahat jakautuvat prosentteina Euroopan aluekehitysrahaston ja Euroopan sosiaalirahaston kesken edelleen samalla tavalla kuin ATE:ssä. Maksumäärärahojen kokonaismäärä kasvaa, vaikka maksusitoumusmäärärahoissa ei ole tapahtunut nettomuutosta. Tämä johtuu lähinnä siitä, että ennakkomaksut, jotka on laskettu prosentteina ohjelmien kokonaisrahoituksesta, ovat koheesiorahaston osalta hieman aiempaa suuremmat, ja äskettäin vahvistetussa oikeusperustassa on koheesiorahaston osuutta kasvatettu rakennerahastojen kustannuksella. Sen lisäksi kohtaan ”Rajat ylittävä yhteistyö – ENPI” budjetoidut maksumäärärahat ovat suuremmat kuin kohtaan ”EAKR – Euroopan alueiden välinen yhteistyö” tehty vastaava vähennys. Tämä johtuu siitä, että ENPI:n määrärahatarpeet on arvioitu aiempaa suuremmiksi. Kaikissa muissa tapauksissa maksumäärärahojen kokonaismäärää on kuitenkin mukautettu jokaisen tavoitteen osalta maksusitoumusmäärärahoihin tehtyjä muutoksia vastaavasti siten, että ne kuvastavat ennakkomaksujen arvioituja muutoksia. Alustavaan talousarvioesitykseen on myös tehty tekninen korjaus, jolla muutetaan maksumäärärahojen jakautumista Euroopan sosiaalirahaston ja Euroopan aluekehitysrahaston kesken alueellisen kilpailukyvyn tavoitteen osalta: sosiaalirahaston maksumäärärahoja on vähennetty ja aluekehitysrahaston määrärahoja lisätty. Muutoksen johdosta maksumäärärahojen suhde maksusitoumusmäärärahoihin on sama sekä Euroopan sosiaalirahaston että Euroopan aluekehitysrahaston kohdalla. 7. YHTEINEN TUTKIMUSKESKUS (YTK) Koska komissio on uudistanut vuonna 2006 esittämänsä pyynnön varainhoitoasetuksen 47 artiklan mukaisen jouston soveltamisesta yhteisen tutkimuskeskuksen henkilöstötaulukkoon, on henkilöstötaulukkoa muutettava vuoden 2007 osalta, jotta voidaan varmistaa yhtäläiset ylennysmahdollisuudet komission koko henkilöstölle. Ehdotettu muutos edellyttää, että yhteisen tutkimuskeskuksen henkilöstötaulukon palkkaluokkien rakennetta muutetaan vastaavasti. Samalla on tarkoitus ottaa huomioon vuonna 2006 odotettavissa olevat ylennykset, muuttamatta kuitenkaan henkilöstön kokonaismäärää tai henkilöstön jakautumista ura-alueittain. Lisäksi on tarkoitus muuttaa AD5-virkoja AD6-viroiksi, jotta voidaan ottaa palvelukseen tutkijoille AD6-tasolla järjestetyn virkakilpailun läpäisseitä hakijoita. Taustalla on korkeasti koulutetun ja pitkälle erikoistuneen henkilöstön tarve. Ehdotetut muutokset eivät edellytä muutoksia yhteisen tutkimuskeskuksen ehdotettuihin määrärahoihin, sillä urakehitys sisältyy automaattista uralla etenemistä kuvaavaan GVT-parametriin ( Glissement Vieillesse Technicité ). Yhteisen tutkimuskeskuksen henkilöstötaulukon muutokset – OK ATE 2007 | Tutkimus ja teknologinen kehittäminen – Yhteinen tutkimuskeskus | Ura-alue ja palkkaluokka | Virat ATE 2007 | Muutos OK ATE 2007 | Virat 2007 OK:n jälkeen | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | AD yht. | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | AST yht. | 1 089 | 0 | 1 089 | Kaikki yhteensä | 1 957 | 0 | 1 957 | 8. KIRJANPITOJÄRJESTELMÄN UUDISTAMISESTA AIHEUTUVAT OIKAISUT 8.1. Kassanhallintamenojen rahoittaminen Komission toteuttaman kirjanpitouudistuksen jälkeen on ollut tarpeen päättää monia talousarvion ulkopuolisia tilejä, joiden saldo on ollut avoin jo useamman vuoden ajan. Tämän johdosta komissio ehdotti jo alustavassa lisätalousarvioarvioesityksessä 5/2006, että luodaan uusi budjettikohta 27 01 12 02 ”Kassanhallintamenojen rahoittaminen”, johon liitetään seuraava selitys: ”Määräraha on tarkoitettu kattamaan oikaisut, jotka koskevat: - ennakkomaksutilejä, kun tulojen ja menojen hyväksyjä on toteuttanut kaikki tilanteen vaatimat aiheelliset toimenpiteet eikä oikaisukuluja voida kirjata erilliseen budjettikohtaan; - tilanteita, joissa saaminen peruutetaan kokonaan tai osittain, kun määrä on jo kirjattu tuloksi (erityisesti kun se on kuitattu velkaa vastaan); - tapauksia, joissa alv:a ei palauteta eikä määrää voida enää kirjata kohtaan, josta varsinainen hankintameno on katettu; - näihin tapauksiin mahdollisesti liittyviä korkoja, kun niitä ei voida kirjata erilliseen budjettikohtaan.” Komissio ehdotti lisäksi, että tähän uuteen budjettikohtaan siirretään seuraava budjettikohdan 27 01 12 01 ”Rahoituskulut” toisessa kohdassa oleva selvitysosa: ”Määräraha on lisäksi tarkoitettu kattamaan tappiot, jotka johtuvat sellaisten pankkien konkurssista tai toiminnan lakkauttamisesta, joissa komissiolla on tili ennakoiden hoitamista varten.” Nämäkin muutokset olisi otettava vuoden 2007 alustavaan talousarvioesitykseen, ja niihin olisi liitettävä merkintä ”p.m.”. 8.2. Uuden budjettikohdan 21 01 04 10 luominen – EKR:n rahoitusosuus yhteisiin hallinnollisiin tukimenoihin Komissio ehdottaa myös, että luodaan uusi budjettikohta 21 01 04 10, kuten alustavassa lisätalousarvioesityksessä nro 5/2006 esitettiin. Osa Euroopan kehitysrahaston määrärahasta käytetään yhdeksättä EKR:a koskevan sisäisen sopimuksen mukaisesti kattamaan yhteisön talousarviosta rahoitettavat EKR:n tukimenot, joita aiheutuu EU:n lähetystöille (esimerkiksi ulkopuolinen henkilöstö, vuokra, yleishyödylliset palvelut). Koska EKR:n budjetti on yhteisön talousarviosta erillinen, komissio esittää EKR:lle perintämääräyksen kunkin varainhoitovuoden alussa edellisen vuoden menojen perusteella tehdyn arvion pohjalta. Vuoden aikana menot, jotka on jaettava oikeudenmukaisesti hallinnon eri budjettikohdille sekä EKR:lle, jaetaan tähän tarkoitukseen käytettävän talousarvion ulkopuolisen tilin kautta. Tämä tarkoittaa sitä, että komission tämänhetkiseen budjettiraportointiin ei sisälly EKR:n rahoittamia kustannuksia. Jatkuvan ja tehokkaan käsittelyn ja talousarvion toteuttamista koskevan täysimääräisen raportoinnin varmistamiseksi ehdotetaan, että luodaan budjettikohta, johon sitoumukset ja maksumäärärahat kirjataan automaattisesti sen jälkeen kun EKR:n maksut on saatu. Ehdotettua toimenpidettä edellyttää suoriteperusteinen kirjanpito, joka otetaan käyttöön lähetystöissä ja joka lisää huomattavasti toimien tehokkuutta ja avoimuutta. Toimenpiteellä ei ole vaikutusta tuloihin tai menoihin tai rahoituksen tasoon. Budjettikohdan ansiosta yhteisiä raportointivälineitä voidaan käyttää EKR:n tulojen ja menojen osalta. EKR:n rahoitusosuutta käsitellään käyttötarkoitukseensa sidottuina tuloina, joten maksumäärärahojen ja maksusitoumusmäärärahojen kohdalle ehdotetaan merkintää ”p.m.”. 9. EUROOPAN INVESTOINTIRAHASTO Euroopan investointirahaston omat varat loppuvat vuoden 2007 puoliväliin mennessä, joten EIR:n hallitus ehdottaa, että merkittyä nimellispääomaa korotetaan enintään 50 prosentilla. Neuvoston päätöksen 1994/375/EY 3 artiklassa säädetään, että neuvosto päättää yksimielisesti komission ehdotuksesta ja Euroopan parlamenttia kuultuaan yhteisön kannasta mahdolliseen rahaston pääoman lisäämiseen. Komission odotetaan hyväksyvän EIR:n pääoman korottamista koskevan säädösehdotuksen vielä tämän vuoden aikana. Pääoman korottamisen kustannukset on tarkoitus kattaa vuosina 2007–2010 budjettikohdasta 01 04 09 01, kuten vuoden 2007 alustavassa talousarvioesityksessä ehdotetaan. Rahastolle osakkeista maksettava kokonaishinta muodostuu maksetun pääoman nimellisarvosta ja emissiovoitosta, joka kuvastaa rahaston liiketoiminnallista tulosta. Osakkeiden hintaan mahdollisesti liittyvien epävarmuustekijöiden vuoksi komissio ehdottaa, että osa pääoman korottamisen kustannuksista katettaisiin osingoilla, jotka rahasto maksaa yhteisölle neljän vuoden aikana. Varainhoitoasetuksen soveltamissääntöjen 10 artiklassa säädetään käyttötarkoitukseensa sidottujen tulojen esittämisestä talousarviossa sekä tarvittavista merkinnöistä selvitysosassa. Sen tähden oikaisukirjelmässä ehdotetaan, että menopuolen budjettikohdan 01 04 09 01 ”EIR – Merkitystä pääomasta maksettujen osien käyttöönasettaminen” ja tulopuolen momentin 850 ”EIR:n maksamat osingot” selvitysosia muutetaan. 10. EUROOPAN SOSIAALIALAN KANSALAISJÄRJESTÖJEN FOORUMI Komission ehdotus kaudella 2007–2013 toteutettavasta ”Kansalaisten Eurooppa” -ohjelmasta unionin aktiivisen kansalaisuuden edistämiseksi käsittää muun muassa rakennetukea Euroopan tason kansalaisjärjestöille (toimi 2: Aktiivinen kansalaisyhteiskunta Euroopassa). Edellisissä rahoitusnäkymissä Euroopan sosiaalialan kansalaisjärjestöjen foorumia sekä muita kansalaisyhteiskuntaa edustavia järjestöjä rahoitettiin otsakkeesta 3. Uuden monivuotisen rahoituskehyksen mukaan Kansalaisten Eurooppa -ohjelman oikeusperusta on otsakkeessa 3b. Koska kaikki työllisyys-, sosiaali- ja tasa-arvoasioiden pääosaston toimet rahoitetaan otsakkeesta 1a, talousarvion momentti 04 04 09, joka vastaa Euroopan sosiaalialan kansalaisjärjestöjen foorumin juoksevia kustannuksia, laitettiin vuoden 2007 alustavassa talousarvioesityksessä otsakkeeseen 1a. Sen vuoksi on tehtävä tekninen korjaus, jolla tämä momentti sisällytetään oikeusperustan mukaisesti otsakkeeseen 3b. Tähän liittyen sekä maksusitoumusmäärärahoja että maksumäärärahoja on siirrettävä 620 000 euroa otsakkeesta 1a otsakkeeseen 3b. 11. SVEITSIN VALALIITON OSALLISTUMINEN YHTEISÖN OHJELMIIN Jotta Euroopan yhteisön ja Sveitsin valaliiton välillä Sveitsin osallistumisesta useisiin yhteisön ohjelmiin tehdyn sopimuksen täytäntöönpano voidaan ottaa huomioon, kyseisiä ohjelmia koskeva selvitysosa olisi päivitettävä. Tarkemmat tiedot löytyvät talousarvioliitteestä, ja ne koskevat yhteisön tilasto-ohjelmaa, elinikäistä oppimista koskevaa ohjelmaa, nuorisotoimintaohjelmaa, Media-ohjelmaa ja Euroopan ympäristökeskusta. YHTEENVETOTAULUKKO RAHOITUSKEHYKSEN OTSAKKEITTAIN Rahoituskehys Otsake/alaotsake | Vuoden 2007 rahoituskehys | ATE 2007 (+ OK nro 1/2007)[6] | OK nro 2/2007 | ATE 2006 + OK nro 1 ja 2/2007) | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1a. Kasvua ja työllisyyttä edistävä kilpailukyky |8 918 000 000 | |8 796 103 511 |6 943 524 511 |+520 380 000 |+3 780 000 |9 316 483 511 |6 947 304 511 | |1b. Kasvua ja työllisyyttä edistävä koheesio |45 487 000 000 | |45 486 558 504 |37 790 265 808 | |+8 437 870 |45 486 558 504 |37 798 703 678 | | Yhteensä | 54 405 000 000 | |54 282 662 015 |44 733 790 319 | |12 217 870 |54 803 042 015 |44 746 008 189 | | Liikkumavara | | |122 337 985 | | | |101 957 985[7] | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |45 759 000 000 | |43 684 007 000 |43 407 987 756 | | |43 684 007 000 |43 407 987 756 | | Yhteensä | 58 351 000 000 | |57 217 576 036 | 55 683 381 736 | | |57 217 576 036 | 55 683 381 736 | | Liikkumavara | | |1 133 423 964 | | | |1 133 423 964 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3a. Vapaus, turvallisuus ja oikeus |637 000 000 | | 571 339 000 |426 989 000 | | |571 339 000 |426 989 000 | |3b. Kansalaisuus | 636 000 000 | |603 055 000 |679 632 652 |+620 000 |+620 000 |603 675 000 |680 252 652 | | Yhteensä | 1 273 000 000 | |1 174 394 000 | 1 106 621 652 | | |1 175 014 000 | 1 107 241 652 | | Liikkumavara | | |98 606 000 | | | |97 986 000 | | | 4. EU MAAILMANLAAJUISENA TOIMIJANA[8] |6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Liikkumavara | | | 110 000 000 | | | | 110 000 000 | | | 5. HALLINTO[9] |7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Liikkumavara | | | 112 716 351 | | | | 112 716 351 | | | 6. KORVAUKSET | 445 000 000 | |444 646 152 | 444 646 152 | | |444 646 152 | 444 646 152 | | Liikkumavara | | | 353 848 | | | | 353 848 | | | YHTEENSÄ | 128 091 000 000 | 123 790 000 000 | 126 824 088 852 | 116 418 093 086 | +521 000 000 | +12 837 870 | 127 345 088 852 | 116 430 930 956 | | Liikkumavara | | |1 577 438 148 | 7 447 906 914 | | |1 556 438 148 | 7 435 069 044 | | [1] EYVL L 248, 16.9.2002, s. 1. [2] Määrä on saatu laskemalla peruutettujen maksusitoumusmäärärahojen kokonaismäärän ja rakennetoimiin osoitettujen maksusitoumusmäärärahojen ero (vuosien 2000–2006 rahoitusnäkymien otsake 2 ja vuosien 2007–2013 uuden monivuotisen rahoituskehyksen otsake 1b). [3] Jäljempänä ’Peace-ohjelma’. [4] Puheenjohtajan päätelmät, Brysselissä 15.–16. joulukuuta 2005 kokoontunut Eurooppa-neuvosto; Euroopan unionin neuvosto, N:o 15914/1/05 (Concl 3), 16.12.2005. [5] Neuvoston asetus (EY) N:o 1290/2005, annettu 21 päivänä kesäkuuta 2005. [6] Oikaisukirjelmällä 1/2007 ei ollut vaikutusta menoihin vaan pelkästään tuloihin. [7] Otsakkeen 1a liikkumavaraa määritettäessä ei ole otettu huomioon EGR:a. [8] Otsakkeessa 4 vuodeksi 2007 oleva liikkumavara ei sisällä hätäapuvaraukseen liittyviä määrärahoja (234,5 miljoonaa euroa). [9] Määritettäessä otsakkeen 5 liikkumavaraa otsakkeen enimmäismäärään nähden otetaan huomioon vuosien 2007–2013 rahoituskehyksestä laaditun taulukon alaviitteessä 1 mainitut 76 miljoonan euron suuruiset henkilöstön suorittamat eläkemaksut.